Serranê peyênan de Vakurê Kurdîstanî de talankerdişê xozayî her wextî ra zafêr o. Çewlîg, Şirnex û Dêrsim bajarê serekê ke tede darî yenê qirkerdene.
Şirnex de bitaybetî di serranê peyênan de herêmanê Besta, Cûdî û Gabarî de binê çimdarîya leşker û qoricîyan de darî birîyenê. Dewanê Şamoşî û Zogarî yê Xozatê Dêrsimî de zî daristanî bine nameyê operasyonî de yenê vêşnayene û darê ke newe ra yenê zî  yenê birnayene.
Dewa Lîçikî ya qezaya Kanîreşî ya Çewlîgî de zî panc aşmî yo darî yenê birnayene.  Rixmê rayraşîyayîşê Cûdî, xebatê hashtagî yê medyaya sanale û vernîyazanê wekîlan û xeylêk çalakî aktîvîteyan rijnayîşo ekolojik pê destê îqtîdarî dewam keno.
